Qarshi davlat universitetining yangi binosi foydalanishga topshirildi

Qarshi davlat universitetining 1500 o‘rinli yangi o‘quv binosi foydalanishga topshirildi. Yangi binoda har biri 100 o‘rinli 4 ma’ruzalar zali, bir necha o‘quv va laboratoriya xonasi, kutubxona va tibbiyot punkti bor, deb yozadi O‘zA.

Bugungi kunda universitetda 27 ta’lim yo‘nalishi bo‘yicha bakalavr va 11 mutaxassislik bo‘yicha magistr, jami 5 500 dan ortiq talabaga 500 nafar professor-o‘qituvchi ta’lim-tarbiya bermoqda.

2014-yilda universitetning 300 o‘rinli axborot-resurs markazi qurilishi hamda ikkita talabalar turar joyida kapital ta’mirlash ishlari amalga oshirilishi rejalashtirilgan.